2016. gada 20. decembrī Rīkojums Nr. 779

Rīgā (prot. Nr. 69 50. §)

**Par 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" projektu iesniegumu iesniedzēju saraksta apstiprināšanu**

1. Apstiprināt 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus":

1.1. pirmās atlases kārtas "Ieguldījumi kultūras un dabas mantojuma attīstībai visā Latvijas teritorijā (tai skaitā Rīgā), izņemot pārējās Baltijas jūras piekrastes pašvaldības" projektu iesniegumu iesniedzējus un sadarbības partnerus, piešķiramo Eiropas Reģionālās attīstības fonda finansējuma apmēru, atbalstāmos objektus un sasniedzamos iznākuma rādītājus, kas noteikti pirmās atlases kārtas projektu iesniegumu iesniedzēju sarakstā;

1.2. otrās atlases kārtas "Ieguldījumi kultūras un dabas mantojuma attīstībai pašvaldībās, kuru administratīvā teritorija robežojas ar jūru (izņemot Rīgu)" projektu iesniegumu iesniedzējus un sadarbības partnerus, piešķiramo Eiropas Reģionālās attīstības fonda finansējuma apmēru, atbalstāmos objektus un sasniedzamos iznākuma rādītājus, kas noteikti otrās atlases kārtas projektu iesniegumu iesniedzēju sarakstā.

2. Līdz pozitīva Eiropas Komisijas lēmuma saņemšanai par snieguma ietvara izpildi sadarbības iestāde slēdz vienošanās par projektu īstenošanu atbilstoši ar šo rīkojumu apstiprinātajam Eiropas Reģionālās attīstības fonda finansējumam, ņemot vērā snieguma rezervi. Ja projekta īstenošana tiek turpināta pēc 2018. gada 31. decembra, projekta iesnieguma iesniedzējam ir tiesības papildus līdz 2018. gada 31. decembrim pieejamajam Eiropas Reģionālās attīstības fonda finansējumam priekšfinansēt snieguma rezervi, vienlaikus ievērojot citus Ministru kabineta 2016. gada 24. maija noteikumu Nr. 322 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" īstenošanas noteikumi" nosacījumus. Ja tiek saņemts pozitīvs Eiropas Komisijas lēmums par snieguma ietvara izpildi, minēto finansējuma rezervi var aizstāt ar Eiropas Reģionālās attīstības fonda finansējumu atbilstoši šā rīkojuma pielikumos noteiktajam Eiropas Reģionālās attīstības fonda finansējumam kopā.

3. Kultūras ministrijai līdz 2017. gada 28. februārim iesniegt Finanšu ministrijā un Centrālajā finanšu un līgumu aģentūrā informāciju par katra projekta iesnieguma iesniegšanas termiņu un naudas plūsmu pa gadiem un finansējuma avotiem sadalījumā pa projektiem.

Ministru prezidents Māris Kučinskis

Kultūras ministra vietā –

tieslietu ministrs Dzintars Rasnačs